Dacă Nord Stream devine american, proasta reputație a Gazprom este ștearsă. Reabilitarea gigantului rus cu ștampilă Made in SUA
O știre venită pe ocolite, cu iz de afacere privată și ambalaj diplomatic, riscă să pună sub semnul întrebării întreaga arhitectură a unității europene construite după 2022. La adăpostul unor negocieri de încetare a focului în Ucraina și prin vocea unui fost dezvoltator imobiliar, astăzi președinte, ideea reactivării Nord Stream — altădată simbol al dependenței toxice față de Kremlin — reapare, de data aceasta în regie americană, scrie Le Monde.